S-3983/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. september 2022, á hendur S-x-x Z-x-x, kt. [...], [...], Reykjavík, fyrir eftirtalin umferðarlagabrot með því að hafa:1. Þriðjudaginn 1. júní 2021 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 3,02‰) um Bíldshöfða við verslunina Krónuna í Reykjavík, ekki sinnt merkjagjöf lögreglu um að stöðva aksturinn sem gefin voru með forgangsljósabúnaði lögreglubifreiðar og án þess að gefa stefnumerki er ákærði beygði inn Vagnhöfða, þar sem akstrinum lauk þegar ákærði ók á lögreglubifreiðina.

Telst háttsemi þessi varða við 6. mgr. 7. gr., 1., sbr. 2. mgr. 33. gr., 1., sbr. 3. mgr. 49. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Mánudaginn 7. júní 2021 ekið bifreiðinni [...] sviptur ökurétti um Skeifuna við verslunina Bónus í Reykjavík, þar sem lögreglan stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Föstudaginn 12. ágúst 2022 ekið bifreiðinni [...] sviptur ökurétti um Skútuvog við áfengisverslunina Vínbúðin í Reykjavík, þar sem lögregla stöðvaði bifreiðina.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 9. september 2022, gekkst ákærði undir greiðslu sektar með viðurlagaákvörðun 19. júní 2019 meðal annars fyrir akstur undir áhrifum áfengis og akstur undir áhrifum ávana- og fíkniefna. Þá gekkst hann aftur undir greiðslu sektar með lögreglustjórasátt 1. febrúar 2021 meðal annars fyrir akstur undir áhrifum áfengis og akstur sviptur ökuréttindum.

Við ákvörðun refsingar nú er við það miðað að ákærði hafi nú í þriðja sinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekurum að aka undir áhrifum áfengis og/eða ávana-og fíkniefna.

Ákærða til málsbóta verður litið til játningar hans fyrir dómi, sbr. 8. tl. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga fangelsi.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Ákærði greiði 42.280 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-x-x Z-x-x, sæti fangelsi í 45 daga.

Ákærði er sviptur ökurétti ævilangt frá uppkvaðningu dóms þess að telja.

Ákærði greiði 42.280 krónur í sakarkostnað.

H-kvk-nf S-kvk-nf B-kvk-nf